CELEX: 32010R0463
Language: ro
Date: 2010-05-27 00:00:00
Title: Regulamentul (UE) nr. 463/2010 al Comisiei din 27 mai 2010 privind deschiderea, pentru anul contingentar 2010, a unei proceduri de licitație pentru reducerea taxei la import în Portugalia pentru porumbul provenind din țări terțe

28.5.2010   
            
            
               RO
            
            
               Jurnalul Oficial al Uniunii Europene
            
            
               L 129/60
            
         REGULAMENTUL (UE) NR. 463/2010 AL COMISIEI
   din 27 mai 2010
   privind deschiderea, pentru anul contingentar 2010, a unei proceduri de licitație pentru reducerea taxei la import în Portugalia pentru porumbul provenind din țări terțe
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 144 alineatul (1), coroborat cu articolul 4,
   întrucât:
   
               (1)
            
            
               În conformitate cu obligațiile internaționale ale Comunității în cadrul negocierilor multilaterale ale Rundei Uruguay (2), Comunitatea s-a angajat să importe în Portugalia o anumită cantitate de porumb.
            
         
               (2)
            
            
               Capitolul II din Regulamentul (CE) nr. 1296/2008 al Comisiei din 18 decembrie 2008 privind stabilirea normelor de aplicare a contingentelor tarifare la importul de porumb și de sorg în Spania și, respectiv, de porumb în Portugalia (3) a stabilit norme specifice de aplicare a unei reduceri a taxei la import astfel încât să se importe efectiv cantitățile menționate la articolul 1 alineatele (1) și (2) din regulamentul respectiv.
            
         
               (3)
            
            
               Ținând seama de condițiile de piață din Portugalia pentru anul 2010, este oportun să se deschidă o procedură de licitație pentru reducerea taxei la import pentru porumb, astfel încât contingentul de import să fie utilizat în întregime.
            
         
               (4)
            
            
               Regulamentul (CE) nr. 677/2009 al Comisiei (4) a deschis o procedură de licitație pentru reducerea taxei la importul de porumb care provine din țări terțe în Portugalia până la 17 decembrie 2009. Regulamentul (UE) nr. 1292/2009 al Comisiei (5) a prelungit procedura de licitație respectivă până la 27 mai 2010. Prin urmare, este oportună abrogarea Regulamentului (CE) nr. 677/2009.
            
         
               (5)
            
            
               Comitetul de gestionare a organizării comune a piețelor agricole nu a emis un aviz în termenul stabilit de președinte,
            
         ADOPTĂ PREZENTUL REGULAMENT:
   Articolul 1
   (1)   Se deschide o procedură de licitație pentru reducerea taxei menționate la articolul 136 din Regulamentul (CE) nr. 1234/2007 pentru porumbul importat în Portugalia.
   (2)   Se aplică dispozițiile Regulamentului (CE) nr. 1296/2008.
   Articolul 2
   Procedura de licitație este deschisă până la 16 decembrie 2010. Pe durata acesteia, se procedează la licitații parțiale pentru care se stabilesc datele de depunere a ofertelor în invitația de participare la licitație.
   Articolul 3
   Licențele de import eliberate în cadrul prezentei proceduri de licitație sunt valabile cincizeci de zile de la data eliberării, în sensul articolului 11 alineatul (4) din Regulamentul (CE) nr. 1296/2008.
   Articolul 4
   Regulamentul (CE) nr. 677/2009 se abrogă.
   Articolul 5
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Prezentul regulament se aplică de la 1 iunie 2010.
   Prezentul regulament expiră la 16 decembrie 2010.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 27 mai 2010.
      
         
            Pentru Comisie, pentru președinte
         
         Dacian CIOLOŞ
         
            Membru al Comisiei
         
      
   
   
      (1)  JO L 299, 16.11.2007, p. 1.
   
      (2)  JO L 336, 23.12.1994, p. 22.
   
      (3)  JO L 340, 19.12.2008, p. 57.
   
      (4)  JO L 196, 28.7.2009, p. 7.
   
      (5)  JO L 347, 24.12.2009, p. 22.